Melanie Putria Dewita Sari

Melanie Putria Dewita Sari (miyos 17 April 1982) inggh punika wakil saking Sumatra Kilèn ingkang kapilih dados Puteri Indonesia 2002. Kanthi kontrakipun minangka Putri Indonésia, Melanie dados sibuk ndhèrèk kagiyatan sosial kanggé laré lan panandhang HIV/AIDS. Panjenengnipun kaliyan Miss Universe Oxana Fedorova naté tindak dhateng Candhi Borobudur Jawa Tengah saperlu gawontenaken misi kabudayan. Panjenenganipun punika laré pungkasan saking pasangan Habibuddin lan Nelwetis.Melanie Putria dipunundhuh tanggal 22 September 2011)

Sasampunipun dados Puteri Indonésia, Melanie lajeng nyobi kariér ing filem. Debut filem ingkang sepisanan Melanie inggih punika ing filem Tak Biyasa (2004), ingkang nalika samanten akting sareng kaliyan Duta Sheila On Seven, lan dipunrilis tanggal 24 Juni 2004. Salajengipun Melanie akting ing filem Cinta Silver (2005). Ing filem punika Melanie akting sareng kaliyan aktris Luna Maya. Salajengipun ing filem Kejar Jakarta (2005), lan ndhèrèk main ing filem Ayat-Ayat Cinta (2008) ingkang dipunsutradarani Hanung Bramantyo. Sasanèsipun punika, tilas kontestan Asia Bagus1999 punika ugi main ing sinétron Keajaiban Cinta.

Boten namung akting, Melanie ugi gadhah bakat nyanyi. Sareng kaliyan Intan Nuraini lan Revalina S Temat, Melanie ndhèrèk nyumbangaken swantenipun ing album komplikasi religi kanthi irah-irahan Sang Penciptaku, ing lagu Taqwa. Album punika dipunrilis nalika wulan Ramelan 2008.

Melanie Putria gadhah garwa ingkang namanipun Angga salah satunggalipun anggota grup Malik D'Esensial, lan patutan satunggal.Pengalaman Melanie Putria Melahirkan dipunundhuh tanggal 22 September 2011)

 Pranala njawi 
Melanie Putria

 Cathetan suku 

Kategori:Artikel mawa basa krama
Kategori:Penyanyi Indonésia
Kategori:Pranata cara télévisi Indonésia